**ELŐTERJESZTÉS**

**A Gazdasági és Városstratégiai Bizottság 2017. december 11-i ülésére**

**Javaslat Szombathelyi Médiaközpont Nonprofit Kft. ügyvezetőjével kapcsolatos döntés meghozatalára**

A Gazdasági és Városstratégiai Bizottság a 78/2016. (III.09.) sz. GVB határozatában a Közgyűlés számára javasolta, hogy tegye megfontolás tárgyává az önkormányzati tulajdonú gazdasági társaságoknál azon ügyvezetők bérének egységesítését, akiknek a havi bruttó munkabére nem éri el a 600.000 Ft-ot. A Javadalmazási Szabályzat az ügyvezetők javadalmazásáról úgy rendelkezik, hogy arányosnak kell lennie a munkavégzéssel, a felelősség mértékével, és a foglalkoztatottak létszámával.

A 19/2016. (I. 28.) Kgy. sz. határozat alapján a Szombathelyi Médiaközpont Nonprofit Kft. ügyvezetőjének, Lovass Tibornak a havi bruttó munkabére 500.000 Ft.

Javaslom, hogy a Tisztelt Bizottság a Közgyűlésnek javasolja elfogadásra, hogy a Javadalmazási Szabályzat rendelkezéseivel összhangban, a foglalkoztatottak létszámára, valamint a munkavégzés és felelősség mértékére tekintettel a Szombathelyi Médiaközpont Nonprofit Kft. ügyvezetőjének munkabérét 2018. január 1. napjától emelje meg havi bruttó 600.000,- forintra.

Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 21. § alapján a rendelete V. fejezetében szabályozott, Közgyűlés hatáskörébe tartozó ügyek tárgyában készített előterjesztéseket a Közgyűlés csak akkor tárgyalhat, ha a gazdasági ügyeket ellátó bizottság azokról előzetesen állást foglalt.

Kérem a Tisztelt Bizottságot, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2017. december 8.**

**/: Dr. Puskás Tivadar :/**

**Határozati javaslat**

**…./2017. (XII. 11.) GVB. számú határozat**

A Gazdasági és Városstratégiai Bizottság a Közgyűlésnek elfogadásra javasolja azt, hogy a Szombathelyi Médiaközpont Nonprofit Kft. ügyvezetőjének, Lovass Tibornak a munkabérét 2018. január 1. napjától havi bruttó 600.000,- Ft összegben határozza meg.

A Közgyűlés hatalmazza fel a polgármestert a munkaszerződés módosításának aláírására.

**Felelős:**  Lendvai Ferenc, a Bizottság elnöke

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** azonnal